text: Fyrri dysturin í dag var móti vertunum úr Svøríki og endaði dysturin 23-15, eftir at Føroyar vóru á odda 10-7 í hálvleikinum. Seinni dysturin, móti Montenegro, endaði 26-18 til Montenegro, eftir hálvleiksstøðuna 12-9 til Montenegro.
text: #000002
text: Føroyska liðið spældi eina fínan fyrra hálvleik móti Svøríki, har tað serliga var ágangandi verjuspælið, sum riggaði væl. Ferð eftir ferð fiskaðu okkara bóltarnar og fingu fleiri góð og løtt mál. Seinni hálvleikur var ein heilt annar. Svenska liðið strammaði í og vann fyrstu tíggju minuttirnar 7-0 áðrenn okkara svaraðu aftur. Ov nógvar tekniska villur og heili 4 brend brotskøst gjørdi, at dysturin var farin.
text: #000003
text: Seinni dysturin móti Montenegro var ein annar í mun til hin fyrra. Montenegrinsku leikararnir vóru størri, men eisini tyngri í mun til flytføri. Føroyska liðið byrjaði illa og kom afturum við fleiri málum, áðrenn okkara spakuliga vunnu seg inn í dystin til støðuna 9-9. Tíverri kláraðu okkara ikki at halda stiman og økti Montenegro tað sum var eftir av dystinum. Føroyska liðið gjørdi ov nógvar tekniskar villur og kostaði hetta í fleiri førðum.
text: #000005
text: Allir leikarar komu á vøllin í dag og vóru fleiri glottar í spælinum. Verjuspælið var til tíðir gott og høvdu okkara málverjar fleiri góðar bjargingar. So hvørt sum liðið verður betri samanspælt, skuldi verið møguleiki fyri betri úrslitum við hesum liðinum.
text: #000006
text: Hesar 16 møta Svøríki og Íslandi
text: #000008
text: Neistakvinnur og H71 út í Europa
text: #000011